**Қазақстан Республикасы Туризм және спорт министрлігі Спорт және дене шынықтыру істері комитеті «Спортты дамыту дирекциясы» республикалық мемлекеттік қазыналық кәсіпорнының**

**Мемлекеттік сатып алу бөлімінің** **басшысы**

**бос лауазымына орналасуға конкурс жариялайды**

**1. Орналасқан жері, пошталық мекенжайы, телефоны, негізгі қызметінің қысқаша сипаттамасы көрсетілген кәсіпорынның атауы:**

«Спортты дамыту дирекциясы» республикалық мемлекеттік қазыналық кәсіпорны мына мекенжайда орналасқан: 010000, Астана қаласы, Қабанбай батыр көшесі, 11/5, 2 қабат, 8 (717) 262-14-30.

Кәсіпорынның негізгі қызметі спорт саласындағы қызметті жүзеге асыру болып табылады.

Кәсіпорынның мақсаты – штаттық құрама командаларды ұстау, халықаралық дәрежедегі спортшыларды және спорттық резервті даярлау, ұлттық құрама командалардың мүшелерін Олимпиада және Азия ойындарында, чемпионаттарға, әлем және Азия кубоктарына және басқа да халықаралық спорт жарыстарына қатысуға дайындау, командалар қысқы, жазғы олимпиадалық, олимпиадалық емес, техникалық, бұқаралық спорт, дене шынықтыру және бұқаралық спорт дамыту.

**2. Негізгі функционалдық міндеттері мен еңбекақы мөлшері көрсетілген бос лауазымның атауы:**

Қазақстан Республикасы Туризм және спорт министрлігі Спорт және дене шынықтыру істері комитеті «Спортты дамыту дирекциясы» РМҚК

Мемлекеттік сатып алубөлімінің басшысы

Орташа лауазымдық айлықақы – 157 059 теңге.

Хабарландыруда көрсетілген лауазымдық айлықақы нақты қызметшінің жұмыс өтіліне байланысты өзгеше болуы мүмкін.

**Лауазымдық міндеттері:**

Қазақстан Республикасының Мемлекеттік сатып алу туралы заңнамасында көзделген тәсілдермен кәсіпорынның шаруашылық және спорттық мұқтаждары үшін тауарларды, жұмыстар мен көрсетілетін қызметтерді мемлекеттік сатып алуды ұйымдастыруды және өткізуді қамтамасыз ету; тауарларды, жұмыстар мен қызметтерді мемлекеттік сатып алуды жоспарлауды ұйымдастыру және кәсіпорынның бекітілген Мемлекеттік сатып алу жоспарына сәйкес сатып алу рәсімін уақтылы өткізуді бақылауды жүзеге асыру; кәсіпорынның қажеттіліктері үшін тауарларды, жұмыстар мен қызметтерді мемлекеттік сатып алуды жүзеге асыру үшін конкурстық құжаттаманы және бұйрықтарды бекіту рәсімін қамтамасыз ету; кәсіпорын жасаған тауарларды, жұмыстар мен көрсетілетін қызметтерді мемлекеттік сатып алу туралы шарттардың орындалуын бақылауды жүзеге асыру; кәсіпорынның шаруашылық қызметінде туындайтын сатып алу мәселелері бойынша хаттар, анықтамалар және өзге де құжаттарды дайындау; уәкілетті органға есептерді және Мемлекеттік сатып алудың жылдық жоспарын ұсынуды бақылауды жүзеге асыру

**Білуі тиіс:**

Мемлекеттік сатып алу туралы заңнама; мемлекеттік сатып алуды жүзеге асыру қағидалары; ұйымдастырылған электрондық сауда-саттықта тауарларды, жұмыстарды, көрсетілетін қызметтерді сатып алу ережесі; кәсіпорынның шаруашылық және қаржы-экономикалық қызметін регламенттейтін заңнамалық және нормативтік құқықтық актілер, экономика мен спортты дамытудың басым бағыттарын айқындайтын республикалық, өңірлік және жергілікті мемлекеттік билік және басқару органдарының қаулылары; кәсіпорынның қызметіне қатысты басқа органдардың ұйымдастырушылық-өкімдік құжаттары мен нормативтік материалдары; кәсіпорынның және оның бөлімшелерінің профилі, мамандануы және құрылымы; спорт саласының техникалық, экономикалық және әлеуметтік даму перспективалары және кәсіпорынды күнтізбелік жылға бюджеттік қаржыландыру (қаржы балансы, шығыстар сметасы, Мемлекеттік сатып алу жоспары, спорт түрлері бойынша Қазақстан Республикасының Штаттық ұлттық командаларының тізімі); кәсіпорынның шаруашылық және спорттық қызметінің жоспарларын жасау және келісу тәртібі; шаруашылық және қаржы шарттарын жасасу және орындау тәртібі; - экономика және еңбекті ұйымдастыру және басқару, қызмет.

**3. Біліктілікке қойылатын талаптар:**

Жоғары заңгерлік немесе қаржы-экономикалық білімі және мамандығы бойынша басшы лауазымдарда жұмыс өтілі кемінде 3 жыл жұмыс өтілінің болуы.

**4. Құжаттарды қабылдау мерзімі:** 2024 жылғы «23» қаңтардан бастап 2024 жылғы «06» ақпан аралығы (құжаттар жұмыс уақытында қабылданады*).*

**5. Конкурсқа қатысуға үміткер тұлға конкурс өткізу туралы хабарландыруда көрсетілген мерзімде мынадай құжаттарды ұсынады:**

1) қоса берілетін құжаттардың тізбесі көрсетілген конкурсқа қатысу туралы өтінішті;

2) жеке басын куәландыратын құжаттың көшірмесін;

3) кадрларды есепке алу жөніндегі толтырылған жеке парақты (нақты тұратын мекенжайы мен байланыс телефондары көрсетілген);

4) лауазымға қойылатын біліктілік талаптарына сәйкес білімі туралы құжаттардың көшірмелерін;

5) еңбек қызметін растайтын құжаттың көшірмесін;

6) Қазақстан Республикасы Денсаулық сақтау министрі міндетін атқарушысының 2020 жылғы 30 қазандағы № ҚР ДСМ-175/2020 бұйрығымен бекітілген нысан бойынша денсаулық жағдайы туралы анықтама ( № 075-у);

7) сыбайлас жемқорлық қылмыс жасағаны туралы мәліметтердің болуы не болмауы туралы анықтама.

Конкурсқа қатысушы біліміне, жұмыс тәжірибесіне, кәсіби деңгейіне қатысты қосымша ақпарат (біліктілігін арттыру, ғылыми дәреже мен атақ беру, ғылыми жарияланымдар туралы құжаттардың көшірмелері, алдыңғы жұмыс орнындағы басшылық берген ұсынымдарды) беруге құқығы бар.

Көрсетілген құжаттардың бірінің болмауы құжаттарды конкурсқа қатысушыға қайтару үшін негіз болып табылады.

**6. Конкурстың өтетін орны:**

Астана қаласы, Қабанбай батыр көшесі, 11/5, 2 қабат, 8 (717) 262-14-30.

Әңгімелесу күні конкурсқа қатысушыларға қосымша хабарланады.

Құжаттар қолма-қол немесе пошта арқылы қабылданады: Астана қаласы, Қабанбай батыр көшесі, 11/5, 2 қабат, 8 (717) 262-14-30, e-mail: dshnk@mail.ru

Толық ақпарат алу үшін байланыс телефондары: +7 (7172) 62-14-30.